Pontine Paus

Cecilie Alexandra Pontine Paus (født juni 1973 i Pireus i Hellas) er en norsk skipsreder, kosmetikkgründer og designer, og en av hovedaksjonærene i Wilh. Wilhelmsen. Hun har norsk statsborgerskap, men har bodd hele livet i Hellas og Storbritannia.

 Utdannelse og karriere 
Pontine Paus har studert industridesign i Milano. Tidlig i 2000-årene var hun mest kjent som veskedesigner og ble beskrevet av Vogue som «the hottest new name in handbags»,Pontine Paus is the hottest new name in handbags, Vogue med kunder som Kylie Minogue, Silvia av Sverige og Sonja av Norge. Dagens Næringsliv skrev i 2005 at «norske Pontine Paus (31) designer vesker som anerkjente motemagasiner som Vogue, Elle og Tatler har omtalt som 'the next big thing'».«Norske vesker i vinden». Dagens Næringsliv 14. januar 2005 I 2006 ble hun omtalt av Financial Times som en av stjernene i veskemarkedet.«Tête-à-tête med designerne». Dagens Næringsliv 21. april 2006 Hun har senere vært mest aktiv som kosmetikkgründer.

 Bakgrunn og privatliv 
Hun ble født i havnebyen Pireus nær Athen i Hellas, dit foreldrene hadde flyttet i 1972. Hun har bodd i London fra 1979. Hun tilhører «Skiensgrenen» av slekten Paus og er datter av skipsreder Christopher Paus (1943-2024) og Cecilie Paus f. Wilhelmsen (f. 1943), som har vært en av hovedeierne av rederiet Wilh. Wilhelmsen siden 1978. Hennes fars foreldre var stålgrosserer Per Paus og Hedevig f. Wedel-Jarlsberg, mens hennes mors foreldre er skipsreder Tom Wilhelmsen og kunstneren Ba Dedekam. Hun er oldebarn av hoffsjef Peder Anker Wedel-Jarlsberg. Hun er niese av bl.a. oljeinvestor Peder Paus og av skipsreder Wilhelm Wilhelmsen (1937-2020). I tillegg til Wilh. Wilhelmsen har hun vært storaksjonær i Scorpion Offshore.

 Navn 
Navnet Pontine er et unikt navn som hun lenge var den eneste nordmannen som hadde. Opprinnelsen er trolig en feminin form av det greske ordet for hav, póntos, og den førolympiske guddommen for havet, Pontos. Som barn gikk hun til daglig under navnet Cecilie. Hennes yngre søster fikk navnet Olympia.

 Referanser 

 Eksterne lenker 
 http://www.pontinepaus.com 

Kategori:Norske designere
Kategori:Norske skipsredere
Kategori:Artikler i sjøfart-prosjektet